ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670034408
  
ขอให้ปรับปรุงการจัดสรรเส้นทางเบี่ยงในการสัญจรผ่านจุดที่กำลังมีการขุดวางท่อระบายน้ำ บริเวณ ถนนสมเด็จพระเจ้าตากสิน ซอยตากสิน 34 หรือ 36 (ผู้ร้องไม่แน่ใจว่าเป็นเลขที่ซอยใด แต่มักจะเรียกกันว่าซอยโกวบ้อ) แขวงธนบุรี เขตธนบุรี กรุงเทพมหานคร เนื่องจากผู้ร้องแจ้งว่าเมื่อวันที่ 30 สิงหาคม 2567  เวลาประมาณ 12.30 น. ผู้ร้องได้สัญจรเข้าไปที่บริเวณดังกล่าวเป็นสัญจรเข้าไปครั้งแรกเพื่อไปธุระหาพี่สาว ซึ่งขณะที่เข้าไปบริเวณปากซอยไม่มีการติดป้ายแจ้งเตือนว่ามีการขุดท่อวางระบบท่อน้ำประปา มีแต่ป้ายชี้ลูกศรให้ไปอีกทางแต่ก็ไปไม่ได้ แต่ก็ไม่ได้ประสบปัญหาอะไรก็ยังสามารถขับเข้าไปได้ เมื่อเข้าไปแล้วแต่ขาออกปรากฏว่าขับรถออกมาไม่ได้ เพราะเป็นถนนทางเดินรถทางเดียว ดังนั้นผู้ร้องได้ไปสอบถามเจ้าหน้าที่หน้างาน เจ้าหน้าที่แจ้งว่าให้ไปออกอีกซอยหนึ่ง แต่เมื่อเป็นทางเดินรถทางเดียวไม่สามารถกลับรถเพื่อไปออกซอยตามที่เจ้าหน้าที่แจ้งได้ ทำให้ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงในกรณีดังกล่าว โดยการจัดสรรช่องทางในการเดินรถที่สะดวก เพื่อเป็นการบรรเทาความเดือดร้อนและอำนวยความสะดวกในการสัญจรต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata